विक्‍टोरिया। प्रधानमंत्री नरेंद्र मोदी साल 2015 में सेशेल्‍स की यात्रा पर गए थे और यहां पर उन्‍होंने सेशेल्स के साथ एक डील साइन की थी। डील के मुताबिक भारत सेशेल्‍स में अपना मिलिट्र बेस तैयार करने वाला था। लेकिन अब यह डील और इसके साथ ही मिलिट्री बेस भी खतरे में पड़ता नजर आ रहा है। मंगलवार को सेशेल्‍स के विपक्षी गठबंधन ने बताया है कि सेशेल्‍स भारत को अपने द्वीप पर मिलिट्री बेस बनाने की मंजूरी नहीं देगा। सेशेल्‍स का विपक्षी गठबंधन संसद में बहुमत रखता है। इस डील के तहत भारत यहां पर 550 मिलियन डॉलर का निवेश करने वाला था।भारत इस मिलिट्री बेस के जरिए दक्षिणी हिंद महासागर में भारतीय नौसेना के जहाजों की सुरक्षा सुनिश्चित करना चाहता था।